На 16 юни 2016 г., Рашфорд прави дебют на европейско първенство. Той влиза като резерва на Адам Лалана при победата на „трите лъва“ с 2 – 1 над Уелс. Това го прави най-младия футболист, който представя Англия на европейско първенство, разбивайки рекорда на Уейн Рууни от Евро 2004 с 4 дена. Единадесет дена по-късно Рашфорд влиза като резерва в последните четири минути в мача на Англия срещу Исландия, след който „трите лъва“ отпадат безславно. За малкото време в което играе Рашфорд успява да дриблира трима играчи на Исландия и да създаде много опасна атака, която обаче се оказва безплодна.